b'\n_START_ARTICLE_\nS\xc5\xabri lakrica\n_START_PARAGRAPH_\nS\xc5\xabri lakrica arba salmiaki yra lakricos r\xc5\xab\xc5\xa1is, da\xc5\xbena \xc5\xa0iaur\xc4\x97s \xc5\xa1alyse, Nyderlanduose, Baltijos \xc5\xa1alyse ir \xc5\xa0iaur\xc4\x97s Vokietijoje. Amonio chloridas s\xc5\xabriai lakricai suteikia kand\xc5\xb3, s\xc5\xabr\xc5\xb3 skon\xc4\xaf, kuris apib\xc5\xabdinamas kaip \xe2\x80\x9enutirpinantis lie\xc5\xbeuv\xc4\xaf\xe2\x80\x9c ir \xe2\x80\x9ebeveik geliantis\xe2\x80\x9c. S\xc5\xabri lakrica yra i\xc5\xa1skirtinio skonio, prie kurio reikia priprasti, tod\xc4\x97l \xc5\xbemon\xc4\x97ms nepa\xc5\xbe\xc4\xafstantiems amonio chlorido skonio s\xc5\xabri lakrica gali b\xc5\xabti fizi\xc5\xa1kai ne\xc4\xafveikiama. S\xc5\xabri lakrica da\xc5\xbeniausiai yra juodos arba tamsiai rudos spalvos, re\xc4\x8diau\xc2\xa0\xe2\x80\x93 baltos, pilkos, gali b\xc5\xabti mink\xc5\xa1ta arba kieta ar trapi. Augalin\xc4\x97 anglis \xc5\xa1iame produkte naudojama kaip da\xc5\xbeiklis. S\xc5\xabri lakrica naudojama kaip skonin\xc4\x97 sudedamoji dalis kituose produktuose, kaip leduose ar alkoholiniuose g\xc4\x97rimuose.\n_START_SECTION_\nIstorija\n_START_PARAGRAPH_\n\xc5\xbdodis salmiak arba salmiakki kildinamas i\xc5\xa1 lotyn\xc5\xb3 kalbos \xc5\xbeod\xc5\xbeio sal ammoniacus, rei\xc5\xa1kian\xc4\x8dio \xe2\x80\x9eAmono druska\xe2\x80\x9c. \xe2\x80\x9eAmonas\xe2\x80\x9c minimas tod\xc4\x97l, kad senov\xc4\x97s graikai amonio chlorid\xc4\x85 aptiko Amono \xc5\xa1ventykloje, Sivos oaz\xc4\x97je. \xc5\xbdodis amoniakas yra tos pa\xc4\x8dios kilm\xc4\x97s. Amonio chloridas buvo naudojamas kaip atsikos\xc4\x97jim\xc4\x85 lengvinantis vaistas. Suomi\xc5\xb3 ra\xc5\xa1ytojas Jukas Anala (suom. Jukka Annala) teigia, jog s\xc5\xabri lakrica buvo prad\xc4\x97ta gaminti vaistin\xc4\x97se, kaip vaistas nuo kosulio. Kur ir kada pirm\xc4\x85 kart\xc4\x85 buvo sujungta lakrica ir amonio chloridas, norint i\xc5\xa1gauti s\xc5\xabri\xc4\x85 lakric\xc4\x85, neai\xc5\xa1ku, ta\xc4\x8diau jau 1930 m. ji buvo pardavin\xc4\x97jama Suomijoje ir Norvegijoje kaip saldumynas.\n_START_SECTION_\nR\xc5\xab\xc5\xa1ys\n_START_PARAGRAPH_\nSkirtingose kalbose s\xc5\xabri lakrica vaidinama \xe2\x80\x9esalmiaki lakrica\xe2\x80\x9c (kaip salmiaklakrits \xc5\xa1vedi\xc5\xa1kai), arba tiesiog \xe2\x80\x9es\xc5\xabri lakrica\xe2\x80\x9c. S\xc5\xabri lakrica da\xc5\xbeniausiai yra juodos arba tamsiai rudos spalvos, re\xc4\x8diau\xc2\xa0\xe2\x80\x93 baltos, pilkos, gali b\xc5\xabti mink\xc5\xa1ta arba kieta ar trapi. Augalin\xc4\x97 anglis \xc5\xa1iame produkte naudojama kaip da\xc5\xbeiklis. Be amonio chlorido \xc4\xaf s\xc5\xabri\xc4\x85 lakric\xc4\x85 dedama ir kit\xc5\xb3 stipri\xc5\xb3 skonini\xc5\xb3 med\xc5\xbeiag\xc5\xb3, kaip valgomoji druska ar pipirai, kaip Turki\xc5\xa1k\xc5\xb3 pipir\xc5\xb3 saldainiuose. Vokietijoje yra s\xc5\xabrios lakricos r\xc5\xab\xc5\xa1is, kuri, norint suteikti sidabrin\xc4\xaf atspalv\xc4\xaf, apibarstoma metalo pudra, nuo jos saldainis tampa laidus elektrai. Da\xc5\xbeniausiai s\xc5\xabrios lakricos saldainiai gaminami deimanto formos. Deimanto forma s\xc5\xabrios lakricos saldainiams yra tokia tipin\xc4\x97, jog suomi\xc5\xb3 kalboje \xc5\xbeodis \xe2\x80\x9esalmiakki\xe2\x80\x9c kartais gali reik\xc5\xa1ti deimanto form\xc4\x85, o ne pat\xc4\xaf saldain\xc4\xaf.\n_START_SECTION_\nKitas pritaikymas\n_START_PARAGRAPH_\nS\xc5\xabrios lakricos skonio b\xc5\xabna ne tik saldainiai, ta\xc4\x8diau ir degtin\xc4\x97, \xc5\xa1okoladas, saman\xc4\x97, ledai, kolos g\xc4\x97rimai, \xc5\xa1vedi\xc5\xa1kas uostomasis tabakas (snusas), ir netgi m\xc4\x97sa.'